stanford-oval/wikipedia huggingface dataset:
הלקאט
היסטוריה פרסומית > פטסי ווקר

דמותה של פטסי ווקר הופיעה לראשונה בנובמבר 1944 בחוברת Miss America Magazine #2, הגיליון השני בסדרת חוברות קומיקס לנוער שפורסמו בידי טיימלי קומיקס. דמותה של פטסי הוצגה כנערה ממוצעת, ששווקה לקהל קוראות צעיר כ"נערה שיכולה להיות את". יחד עם דמויותיהם של הוריה, חברה רוברט "באז" בקסטר ויריבתה הידידותית הדי וולף, כיכבה פטסי בהרצות שונות בין 1944 ל-1967, בהן המשך Miss America Magazine והרצות ‏Teen Comics, ‏Girls' Life, ‏Patsy Walker, נוסף לחוברות הספין אוף Patsy and Hedy, ‏ Patsy and Her Pals וחוברת יחידה בשם A Date with Patsy. הרצות פטסי הפופולריות הן מהרצות הקומיקס הבודדות שפורסמו בידי טיימלי קומיקס, שלאחר מכן שינתה את שמה ל"אטלס קומיקס" ולבסוף ל"מארוול קומיקס", לאורך תור הזהב של הקומיקס עד לתור הכסף של הקומיקס, לצד חוברות "מילי הדוגמנית" ו"קיד קולט, פורע החוק".
לאחר סיום לימודיה של פטסי בבית ספר תיכון בגיליון #116 (אוגוסט 1964), מוקד הסדרה הוחלף מהומור להרפתקה רומנטית. חוברות Patsy Walker הופצו בין 1945 לדצמבר 1965 למשך 124 גיליונות. הרצת Patsy and Hedy, בה כיכבו פטסי והדי וולף, ארכו 110 גיליונות שהופצו בין פברואר 1952 לפברואר 1967. הגיליון ה-95 בהרצת Patsy Walker, שפורסם ביוני 1961, הוא מהראשונים שנשאו את חותם "מארוול קומיקס" על עטיפת החוברת.
דמויותיהן של פטסי והדי הוצגו באופן קאנוני ביקום מארוול קומיקס בחוברת הספיישל השנתית השלישית של כותר "ארבעת המופלאים" מאוקטובר 1965. החוברת Defenders #89 מנובמבר 1980 קבעה כי עלילותיה של פטסי עד להצגתה בשנת 1965 הן לא קאנוניות, והן למעשה חוברות קומיקס בתוך היקום שנכתבו בידי אמה, ומבוססות באופן רופף על עלילותיה של פטסי וחבריה בנעוריהם. חוברת מפברואר 2006, המציגה הסבר על דמויות שונות שהופיעו בחוברת מארוול קומיקס בשנות ה-60, קבעה כי ווקר חוותה רבים מן האירועים המתוארים בחוברות הקומיקס הבדיוניות.
היסטוריה פרסומית > הלקאט

החוברת Amazing Adventures Vol.2 #13 מיוני 1972 הציגה את רעיון הפיכתה של פטסי לגיבורת-על, בו הכותב ומעריץ חוברות הקומיקס הקודמות סטיב אנגלהארט התעניין לאחר הצגת הדמות ליקום מארוול הקאנוני. דמותה, שליוותה את חברי קבוצת האוונג'רס בהרפתקאותיהם בחוברות ה-141 עד ה-143 של הרצת הקבוצה, הופיעה לראשונה כגיבורת-העל המחופשת הלקאט בחוברות ה-144 שפורסמה בפברואר 1976. השם והתלבושת הצהובה יועדו במקור לדמותה של טיגרה, גיבורת-על בעלת מאפיינים חתוליים, שדמותה לא יצרה עניין באנגלהארט - והוא החליט להשתמש בשם ובתלבושת לדמותה של פטסי. לאחר מכן, דמותה הופיעה כחברה ודמות בראשית בסדרת חוברות הדפנדרס, החל מהחוברת ה-44 מפברואר 1977. הדמות התחתנה עם חבר הקבוצה דיימון הלסטרום בחוברת #125 מפברואר 1981, דבר שהוביל למותה בשנת 1994.
בעקבות החייאתה באירועי הקרוס-אובר לרגל שנת 2000 בין חוברות האוונג'רס לת'נדרבולטס, כיכבה הדמות במיני-סדרה של שלוש חוברות בין ספטמבר לנובמבר 2000. לאחר מכן חזרה לשורות הדפנדרס להרצת חוברות שנייה אודות הקבוצה, שארכה 12 חוברות בין מרץ 2001 לפברואר 2002. הרצה זו הובילה למיני-סדרה בשם "המסדר", שרצה למשך 6 חוברות שפורסמו בין אפריל לספטמבר 2002.
לאחר הופעות אורח שונות, הכותבת קתרין אימונן ובעלה סטוארט הציגו את דמותה של הלקאט בתפקיד ראשי בארבע החוברות של הרצת כותר Marvel Comics Presents השנייה בין נובמבר 2007 לינואר 2008. מאוחר יותר, כיכבה הדמות בסדרת סולו של חמש חוברות שפורסמו בין ספטמבר 2008 לפברואר 2009 בכתיבתה של קתרין אימונן ובאיורם של סטוארט אימונן ודייוויד לפונטה. הדמות הייתה לאחת מארבע הדמויות הראשיות של סדרת "הדיוות של מארוול", שהוצגה לעורכי מארוול קומיקס כ"סקס והעיר הגדולה" ביקום מארוול, לצד דמויותיהן של החתולה השחורה, כוכב אש ופוטון. ההרצה ארכה 4 חוברות, שפורסמו בין ספטמבר לדצמבר 2009.
הדמות הופיעה בתפקיד ראשי בכרך השלישי של סדרת חוברות הסולו של הענקית הירוקה, בו הופיעה כחברה במשרד עורכי-הדין של ג'ניפר וולטרס החל מהגיליון השני בסדרה שפורסם במאי 2014. כחלק מחידוש הכותרים "מארוול החדשה והשונה", הדמות החלה לככב בסדרת סולו בשם Hellcat! Patsy Walker, A.K.A שהחלה בפברואר 2016. הסדרה, שנכתבה בידי קייט לת' ואוירה בידי בריטני ויליאמס, הייתה ניסיון לשלב את עברה של הדמות כדמות קומיקס מסוג קומדיה רומנטית יחד עם דמותה כגיבורת-על באופן הומוריסטי. הסדרה, שהושוותה בידי לת' ל"סדרת אנימציה של שבת בבוקר", בוטלה לאחר פרסום החוברת ה-17 בסדרה ביוני 2017.
ביוגרפיה בדיונית > ילדות והצלחה, הפיכה להלקאט

פטרישיה "פטסי" ווקר גדלה בעיר סנטרוויל, קליפורניה כבתם של ג'ושוע ודורותי ווקר, כותבת ספרי קומיקס שהייתה לסוכנת שלה והשיגה עבורה עבודות דוגמנות ופרסום כשהייתה ילדה. הצלחתה הגדולה של דורותי הייתה יצירת סדרות קומיקס שונות, המתארות באופן רופף את חייהם של פטסי, חבריה ומשפחתה. הרצות הקומיקס הופסקו בשנות נעוריה של פטסי, שהתחתנה עם חברה רוברט בקסטר אחרי שסיימו את לימודיהם בתיכון. בשל הכשרתו כקצין בחיל האוויר של ארצות הברית, העבירה פטסי זמן נכיר מהשנים הבאות לחייה בבסיסי חיל-האוויר. בעוד רוברט היה מועמד לתפקיד באגף האבטחה של תאגיד ממשלתי הממוקם בניו ג'רזי, פגשה פטסי את חבר האקס-מן חיה, שלקח הפסקה מפעילותו כגיבור-על. היא שימשה כעוזרת במעבדתו לזמן מה, והבטיחה שלא תחשוף לעולם את זהותו הסודית אם יעזור לה להפוך לאחד מגיבורי-העל אותם היא מעריצה.
לאחר שהתגרשה מרוברט בעקבות ריבים חוזרים ונשנים, חיפשה פטסי את חיה, שנעשה לחבר בקבוצת האוונג'רס, כדי להזכיר לו את הבטחתו. היא סייעה לחיה ולאוונג'רס בחקירות אירועים פליליים הקשורים לחברה בה רוברט עובד, ואחרי ההרפתקה מצאה חליפה צהובה שהייתה שייכת לטיגרה. פטסי לבשה את החליפה, הכריזה על עצמה כגיבורת-העל "הלקאט" והחליטה להשתמש בכישוריה האקרובטיים הטבעיים במסגרת האוונג'רס. יכולותיה לא היו טובות מספיק לצורך קבלה לקבוצת גיבורי-העל, והיא עברה הכשרה באמנויות לחימה שונות בידי מונדרגון על ירח טיטאן. במהלך שהותה על טיטאן, מונדרגון העצימה את יכולותיה המנטליות של פטסי והעניקה לה כוחות-על מנטליים מוגבלים. כשחזרה לכדור הארץ נפגשה פטסי עם קבוצת דפנדרס, והיא הצטרפה לקבוצה במקום לאוונג'רס.
ביוגרפיה בדיונית > דפנדרס, מוות וחזרה לחיים

פטסי נשארה חברה בקבוצת הדפנדרס הראשית לזמן מה, בו נעשתה לחברתם הקרובה של ולקיריה ונייטהוק. בשהותה בקבוצה פגשה פטסי בדיימון הלסטרום, בנו של השטן. השניים התאהבו ונישאו בגרינטאון, אוהיו, עיר הולדתו של דיימון ועיר המגורים הנוכחית של אביה, שהתגרש מאמה ונישא שנית. את טקס החתונה תקפו רוברט, שעבר מוטציה ונעשה לנבל-על בשם "כלב משוגע", וכוחות נוספים שהביא עמו. רוברט וכוחותיו הובסו בידי הדפנדרס, שנפרדו מפטסי ודיימון. הזוג עבר להתגורר בסן פרנסיסקו, שם נעשו לחוקרים על-טבעיים. הם סייעו לגיבורי-על שונים במקרים מיסטיים, בהם קבוצת האוונג'רס מהחוף המערבי, שנעזרה בפטסי להבסת טייגר שארק ו-וויירלווינד. עם הזמן, טבעו הדמוני של דיימון השפיע על נשמתה, והביא אותה למצב של אי שפיות ושיתוק. ישות בשם דת'יורג חשה במצוקתה הרבה ושכנעה אותה לתת לנשמתה לצאת מגופה, ובכך לגרום למותה. עם זאת, רוחה של פטסי הודיעה על כוונתה לחזור לחיים בעתיד הקרוב.
פטסי הגיעה למימד הגיהנום בשליטתו של מפיסטו, שם נלחמה במאבק נצחי בנשמות מרושעות לצד חברת האוונג'רס המתה מוקינגבירד. השתיים הוחיו בידי גרים ריפר, שהטמיע בהן שנאה לאוונג'רס ושלח אותן לקרב נגדם. מכשפת השני החזירה אותן למצבן הרגיל, והן סייעו לאוונג'רס בקרב נגד גרים ריפר לפני שחזרו לגיהנום. לפני שנעלמה, מוקינגבירד הזהירה את בעלה הוקאיי אודות מזימה זדונית אותה מתכנן דיימון. כאשר הוקאיי הוביל את קבוצת ת'נדרבולטס לגיהנום כדי להחיות את מוקינגבירד, דיימון תעתע בהם וגרם להם להחיות את פטסי. היות שנדרי הנישואים של פטסי ודיימון כללו נדר להישאר זה עם זה עד המוות, מותה והחייאתה של פטסי גרמו לביטול נישואיהם.
פטסי, המדוכאת מכישלונותיה בחיים ובתקופתה בגיהנום, כתבה ספר אוטוביוגרפי אודות חייה ויצאה למסע מכירות לקידום הספר. במסגרת מסע המכירות היא הגיעה לסנטרוויל, וגילתה כי יריבתה הדי וולף נעשתה ליו"ר תאגיד שביסס את הונו על מכירות חוברות "פטסי" והפכה את סנטרוויל לאטרקציה תיירותית. בשהותה בעיר גילתה פטסי כי המכשף ניקולס סקראץ' וכת בני הנחש מנצלים את תושבי העיר למזימותיהם, והביסה אותם בסיועם של האוונג'רס. לאחר שסקראץ' תאב-הנקם תקף אותה, חשפה פטסי את מזימתו של דורמאמו להשתלטות על ממדי הגיהנום של דיימון, מפיסטו ושטניש. פטסי איחדה את שלושת השדים נוסף לאלי המוות הלה ופלוטו נגד דורמאמו, התגברה על דיכאונה וחזרה באופן מלא לזהות הלקאט. היא הצטרפה מחדש לקבוצת הדפנדרס בעקבות מתקפתו של יאנדרות' המכשף על כדור הארץ, שקיללה את ארבעת חברי הדפנדרס המקוריים להיות מזומנים במקרי משבר. הקבוצה התפרקה לאחר שהתגלה כי יאנדרות' השתלט על ארבעת הדפנדרס המקוריים למטרותיו הזדוניות.
ביוגרפיה בדיונית > היוזמה, ציוותים עם גיבורות-על שונות

פטסי, שנרשמה בחוק רישום העל-אנושיים, הצטרפה ליוזמת 50-המדינות של טוני סטארק/איירון מן, והוא שלח אותה לייצג את היוזמה באלסקה. אחרי שלחמה בדובי קוטב מפלצתיים ובמפלצת ים, נתקלה פטסי במכשפות מקומיות שביקשו ממנה להציל את ילדתן הנעדרת. במהלך מסע החיפושים חברה פטסי לשלל יצורים קסומים שונים, כשלבסוף איתרה את החוטף, שהתגלה כחברה של הנערה שהחליט לברוח איתה יחדיו. פטסי הצליחה לשכנע את הנערה לחזור לבית המכשפות, ונשלחה לתחקור בידי סטארק באנקורג'. לקראת אירועי "פלישה סודית", נראתה פטסי במחנה האמונד. היא נעשתה לחברה בצוות הנהלת מחנה האמונד, ולקחה חלק בדיון על פעילותם של יחידת יוזמת הצללים. פטסי לקחה חלק בקרב נגד ראגנארוק, וערקה מהיוזמה וממחנה האמונד זמן מה לפני תחילת המצור על אסגרד.
פטסי נעשתה לפחות פעילה כגיבורת-על, והחלה לכתוב סדרת ספרים אוטו-ביוגרפיים. היא פיתחה חברות קרובה עם גיבורות-העל החתולה השחורה, מוניקה רמבו וכוכב אש, שאובחנה כחולה בסרטן השד. בניסיון להציל את חברתה ביצעה פטסי עסקה עם בעלה לשעבר, דיימון, שהציע להסיר את מחלתה של כוכב אש תמורת לילה אחד עם פטסי בגיהנום. ללא ידיעתה, לילה אחד בגיהנום נמשך נצח, כמו שנוכחו חברותיה אחרי שכוכב אש רופאה. שלוש הגיבורות מצאו את דרכן לגיהנום ושכנעו את דיימון לשחרר את פטסי, בתמורה לכך שתוסיף שני פרקים להדפסות המחודשות של ספרה, ובהם ייכתב כי היא לא התגברה על הפרידה ממנו. היא הייתה לאחת מגיבורות-העל שהוזמנו למסיבת ההפתעה של אמה פרוסט בלאס וגאס, שנקטעה עקב פיצוץ בסיס S.W.O.R.D סמוך. חקירתן הובילה אותן למציאת פרנקי ריי, מבשרתו לשעבר של גלקטוס שנחשבה למתה.
ביוגרפיה בדיונית > חוקרת פרטית, נגד הדי והחתולה השחורה

זמן מה לאחר שפתחה משרד עורכי דין פרטי, ג'ניפר וולטרס/הענקית הירוקה שכרה את פטסי לעבוד כחוקרת עבור תיקי המשרד. אחרי שעצרה ניסיון שוד בנק התיידדה פטסי עם השודד איאן סו, בלתי אנושי בעל כוחות טלקינטיים שהתדרדר לפשע לאחר שקיבל את כוחותיו מהפצת ערפילי טריגן באטמוספירת כדור הארץ. פטסי שכנעה אותו להחזיר את הכסף שגנב, ולאחר מכן פוטרה בידי וולטרס ונעשתה לשותפה בדירה עם איאן. כשליוותה את איאן לחנות ספרים גילתה פטסי כי בעלי החנות הוא ידידה הוותיק טום הייל,
שהודיע לה כי הדי וולף השיגה את הזכויות לחוברות הקומיקס "פטסי ווקר" והחליטה להדפיסן מחדש. הצלחת חוברות הקומיקס, שעלילותיהן דווחו בידי הדי כאמיתיות, משכה תשומת לב לא רצויה לפטסי, שהחליטה לצאת למאבק משפטי להחזרת הזכויות על חוברות הקומיקס. היא פתחה סוכנות מציאת עבודה לגיבורי-על,
שמטרתה להרוויח כסף להשבת הזכויות. בסיוען של ג'ניפר וולטרס וג'סיקה ג'ונס הצליחה פטסי להביס את הדי במאבק המשפטי, כשהוכיחה שהדי קיבלה את רשותה של אמה כשהיא הייתה מסוממת.
עקב נפילתה של וולטרס לתרדמת בידי תאנוס, החליטה פטסי לא להתערב במלחמת האזרחים השנייה בין גיבורי-העל. הדי הנקמנית איחדה את גרושיה של פטסי, רוברט בקסטר/כלב משוגע ודיימון, נגדה. דיימון חטף את פטסי למימד הגיהנום של השד בליעל, שרומה להחזירה לכדור הארץ. בשעה שגיבורי-העל היו עסוקים בלחימה זה בזה, החתולה השחורה וכנופייתה החליטו להשתלט על העולם התחתון של ניו יורק. פטסי, איאן וג'ובילי עמדו בדרכה, הצליחו להביס את הכנופיה.
הערות שוליים

↑  List of Marvel "MC" Brand Emblem, Grand Comics Database
↑  Steve Englehart Interview at John Jackson Miller, p. 62
↑  Dewey Cassell, From the Cat to Were-Woman: Tigra's Tale!, Back Issue! Magazine #17, July 2006
↑  Steve Englehart Interview at John Jackson Miller, p. 63
↑  Get Familiar with Patsy Walker, AKA Hellcat!
↑  Leth & Williams Get Their Claws Into “Patsy Walker AKA Hellcat!”
1 2 3  Avengers #144
↑  Amazing Adventures Vol.2 #13–15
↑  Avengers #141
↑  Avengers #142-143
↑  Avengers #150-151
↑  Defenders #44-46
↑  Defenders #125
↑  West Coast Avengers Vol.2 #16
↑  Hellstorm #1-14
↑  Avengers Vol.3 #10-11
↑  Thunderbolts Annual #2000
↑  Avengers Annual Vol.3 #2000
↑  Hellcat #1-3
↑  Defenders Vol.2 #1-12
↑  The Order #1-6
↑  She-Hulk Vol.2 #7
↑  Patsy Walker: Hellcat #1
↑  Patsy Walker: Hellcat #2-3
↑  Patsy Walker: Hellcat #4-5
↑  Avengers: The Initiative #15
↑  Avengers: The Initiative #20
↑  Avengers: The Initiative #22-23
↑  Siege: Storming Asgard - Heroes & Villains #1
↑  Marvel Divas #1-4
↑  Heralds #1-5
↑  She-Hulk Vol.3 #2
↑  Patsy Walker, A.K.A. Hellcat! #1-7
↑  Patsy Walker, A.K.A. Hellcat! #8-10
↑  Patsy Walker, A.K.A. Hellcat! #10-14
| --- | --- |
בקרת זהויות :  LCCN: no2017020048   WorldCat (עם LCCN): no2017-020048
ויגו ברון

| --- | --- |

 לידה:  13 באוקטובר 1885 ליאר, נורווגיה 
 פטירה:  15 באוגוסט 1978 (בגיל 92) Drøbak, נורווגיה 
 ענף מדעי:  מתמטיקה
 מקום מגורים:  נורווגיה
 מקום קבורה:  Drøbak Church 
 מקום לימודים:  אוניברסיטת אוסלו (1909)  אוניברסיטת גטינגן (1910) 
 מוסדות:  אוניברסיטת אוסלו (1946–1955)  המכון הנורווגי לטכנולוגיה (1923–1946) 
 פרסים והוקרה:  פרס פריטיוף ננסן למצוינות, קטגוריית מתמטיקה-מדעי הטבע (1939)  מדליית גונרוס (1958) 
 תרומות עיקריות
 חקר המספרים ראשוניים תאומים, נפת ברון
 
ויגו ברון (Viggo Brun;‏ 13 באוקטובר 1885 – 15 באוגוסט 1978) היה מתמטיקאי נורווגי.
ברון נולד בעיר ליאר שבנורווגיה. הוא החל ללמוד באוניברסיטת אוסלו והמשיך באוניברסיטת גטינגן. בשנת 1923 מונה לפרופסור במכון הנורווגי לטכנולוגיה (כיום חלק מאוניברסיטת טרונדהיים) שבנורווגיה, והחל משנת 1946 היה גם לפרופסור באוניברסיטת אוסלו. בשנת 1955, בהגיעו לגיל 70, פרש לגמלאות.
ברון התפרסם בתרומתו לחקר המספרים הראשוניים התאומים, כשהראה שסכום המספרים ההופכיים של הראשוניים התאומים מתכנס לגבול סופי, הקרוי קבוע ברון. הוא שיפר את הגרסה של לז'נדר לנפה של ארטוסתנס, הידועה כיום כנפת ברון, ולכן הוא נחשב כיום לאחד המייסדים של שיטת הנפה המודרנית.
הרצל פיטוסי

הרצל פיטוסי הוא כדורגלן עבר ישראלי ששיחק בעמדת החלוץ. בעונת 1981/82 היה מלך השערים בליגה הבכירה עם 22 כיבושים.
קריירה

פיטוסי גדל במחלקת הנוער של קבוצת מכבי נתניה. בעונת 1970/1971 ערך את הבכורה בקבוצה הבוגרת. בעונה שלאחר מכן עבר לשחק בקבוצת מכבי הרצליה, וכעבור שנתיים שב לעונה נוספת במכבי נתניה.
בעונת 1974/1975 עבר לשחק בקבוצת בית"ר נתניה מליגת המשנה.
בינואר 1977 כבש שלושער בניצחון 3–1 על הפועל ראשון לציון, אך שתי דקות לסיום המשחק הורחק, לאחר שפגע בשחקן יריב.
בקיץ 1977 חתם בקבוצת מכבי פתח תקווה ששיחקה בהליגה הארצית. בסיום העונה עלה עם הקבוצה לליגה הבכירה. במהלך העונה עמד לדין משמעתי לאחר שהתחמק מבדיקת סמים.
במחזור ה-23 של עונת 1978/1979 התדרדרה הקבוצה אל מתחת לקו האדום המוביל לירידת ליגה. רצף של ניצחונות שיפרו את מצבה, ושער ניצחון של פיטוסי במחזור ה-30 הבטיח את הישארותה בליגה לעונה נוספת. בעונת 1980/81 הבקיע 22 שערים והוכתר כמלך השערים.
לאחר שמונה עונות במכבי פתח תקווה, החל פיטוסי במעברים רבים בין קבוצות, ביניהן הפועל רמת גן, הפועל באר שבע, מכבי חדרה, בית"ר חיפה, הפועל אשדוד ועירוני אשקלון.
הערות שוליים

↑  הרצל פיטוס כבש שלושער-והורחק, מעריב, 30 בינואר 1977, עמ' 38
↑  פיטוסי יועמד לדין: התחמק מבדיקת סמים, מעריב, 18 בדצמבר 1978, עמ' 29
↑  הרצל קבע: מכבי פתח תקווה בלאומית, מעריב, 27 במאי 1979, עמ' 40
↑  הליגה הלאומית - אפורה, בינונית, "קפואה" וכמעט חסרת הפתעות, דבר, 31 במאי 1981
ערך זה הוא קצרמרבנושא כדורגלנים ישראלים. אתם מוזמנים לתרום לוויקיפדיה ו.
הריסון אוסטרפילד

| --- | --- |
אין תמונה חופשית
 לידה:  4 ביולי 1996 (בן 28) אנגליה, הממלכה המאוחדת 
 שם לידה:  Harrison John Davy 
 מדינה:  אנגליה 
 תקופת הפעילות:  מ-2014 
 מקום לימודים:  מכללת בריט לאמנויות הבמה  Caterham School 
 פרופיל ב-IMDb
 
הריסון אוסטרפילד (באנגלית: Harrison Osterfield נולד ב-4 ביולי 1996) הוא שחקן קולנוע, טלוויזיה ודוגמן אנגלי.
ביוגרפיה

הריסון נולד באנגליה. הוא למד בבית הספר קתרהאם שם נרשם למועדון הדרמה וכיכב בהצגות בית הספר. זה עודד אותו להמשיך במשחק, והוביל אותו להירשם לבית הספר לדרמה "בריט", שם פגש לראשונה את טום הולנד. אוסטרפילד התקבל לאקדמיה למוסיקה ואמנות דרמטית בלונדון.
כאשר הולנד לוהק לסרט ספיידרמן של היקום הקולנועי של מארוול, אוסטרפילד שיחק כעוזרו האישי בשני סרטים.
ביוני 2018 פורסם כי אוסטרפילד לוהק לתפקיד קטן בעיבוד "מלכוד 22" בבימויו של ג'ורג' קלוני. בשנת 2019, אוסטרפילד, עם חברו גרג בירקס, יצר פודקאסט קומדיה בשם "אנשי הכפר" שבו הם הדמויות 'סיימון ומארק' מראיינים אנשים מהעיירה 'בירקספילד'.
באוקטובר 2019 פורסם כי אוסטרפילד לוהק לסדרת נטפליקס "החבורה מרחוב בייקר", המבוססת על ספריו של סר ארתור קונאן דויל, המציגה את הנערים מרחוב בייקר העובדים עבור דוקטור ווטסון ומצילים את לונדון מאלמנטים על-טבעיים.
פילמוגרפיה

| שנה | כותרת | תפקיד | הערות |
| --- | --- | --- | --- |
| 2014 | Trepdation | יתום | סרט קצר |
| 2015 | Supply and Demand | אדוארד לוקאס | סרט קצר |
| 2015 | Colours | שחקן כדורגל | סרט קצר |
| 2017 | מדריך איתן אדלר לרצח | איתן אדלר | סרט קצר |
| 2017 | אחד למיליון | ספוניר | סרט קצר |
| 2017 | ספיידרמן: השיבה הביתה | ילד בבית הספר (ללא קרדיט) | עוזר לטום הולנד |
| 2018 | הנוקמים: מלחמת האינסוף | ילד באוטובוס (ללא קרדיט) | עוזר לטום הולנד |
| 2018 | Vent | פארקר | סרט קצר |
| 2018 | Art of Expression | תפקיד גברי | סרט קצר של ג'ושוע קיין |
| 2019 | מלכוד 22 | סנודן | מיני סדרה |
| 2021 | כאוס מהלך | פרנבראנץ' | עוזר לטום הולנד |
| 2021-טרם | החבורה מרחוב בייקר | ליאופולד | תפקיד ראשי |
הערות שוליים

↑  King, William (31 ביולי 2018). "London Calling". Harper's Bazaar Russia. נבדק ב-14 באוגוסט 2018. {{cite web}}:  (עזרה)
↑  Williams, ShaMya (29 באוקטובר 2016). "A Fangirl's Guide to Harrison Osterfield". Talk Nerdy With Us. נבדק ב-26 ביוני 2018. {{cite web}}:  (עזרה)
↑  Grant, Stacey (3 בנובמבר 2016). "Spider-Man's Tom Holland and His BFF Harrison Have a Marvelous Bromance". MTV. נבדק ב-26 ביוני 2018. {{cite web}}:  (עזרה)
↑  Jefferies, Mark (9 באוגוסט 2016). "Spider-Man star Tom Holland slings his best pal a job as his side-kick". Mirror. נבדק ב-26 ביוני 2018. {{cite web}}:  (עזרה)
↑  Petski, Denise (13 ביוני 2018). "'Catch-22' Casts Harrison Osterfield; Noel Fisher Heads To 'Castle Rock'". Deadline. נבדק ב-26 ביוני 2018. {{cite web}}:  (עזרה)
↑  Hadfield, Charlotte (12 באוקטובר 2019). "Behind the scenes of new Sherlock Holmes series being filmed in Liverpool". Liverpool Echo. נבדק ב-28 בספטמבר 2020. {{cite web}}:  (עזרה)
התקווה - מפלגה ציונית לאומית

| --- | --- |

 מדינה:  ישראל
 שם רשמי:  התקווה 
 מנהיגים:  אריה אלדד
 תקופת הפעילות:  2007–2012 (כ־5 שנים) 
 אפיון:  מפלגת ימין ציונית חילונית-מסורתית
 אידאולוגיות:  ציונות, ארץ ישראל השלמה, כינון חוקה, שוק חופשי
 כנסות:  18
 שיא כוחה:  מנדט אחד
 נוצרה מתוך:  מולדת
 התמזגה לתוך:  האיחוד הלאומי ובהמשך ל עוצמה לישראל
 מיקום במפה הפוליטית:  ימין
 
התקווה - מפלגה ציונית לאומית היא מפלגה ישראלית ציונית-לאומית שהוקמה בשנת 2008 ובראשה עמד פרופסור אריה אלדד. מפלגת התקווה היא מפלגת ימין, הפונה לציבור הלאומי בדגש על הציבור החילוני והמסורתי שלא מזדהה בהכרח עם הציונות הדתית אך מאמין בארץ ישראל השלמה ומתנגד למדינה פלסטינית.
היסטוריה

המפלגה הוקמה כתגובה לאיחודן של המפד"ל ומרכיבי האיחוד הלאומי - תקומה, אח"י ומולדת למפלגה אחת המזוהה עם הציונות הדתית (מפלגה שכונתה מאוחר יותר הבית היהודי), אשר לדעת מייסדי התקווה אינה מייצגת אותם יותר. יושב ראש ההנהלה הזמנית היה יהואר גל, ועם חברי ההנהלה הזמנית נמנו ח"כ אריה אלדד וחיים משגב.
לקראת הבחירות לכנסת השמונה עשרה הצטרף רשמית למפלגה אריה אלדד, חבר הכנסת באיחוד הלאומי מטעם מולדת, וב-9 בדצמבר 2008 נבחר לעמוד בראשה ובאותו יום נערכו פריימריז לרשימת המפלגה.
ב-28 בדצמבר 2008, לאחר שמפלגות האיחוד הלאומי פרשו מרשימת הבית היהודי, התאחדה המפלגה עם מולדת ותקומה להקמה מחדש של רשימת האיחוד הלאומי, אליהן נוספה מפלגת ארץ ישראל שלנו. למפלגת התקווה הוקצו בעשירייה הראשונה המקומות השלישי (אריה אלדד), השמיני (ד"ר רון בריימן) והעשירי (אילן כהן). יהואר גל, מייסד המפלגה והיו"ר הזמני שלה עד הפריימריס, בהן נבחר למקום הרביעי בלבד ברשימה, סירב לקבל זאת ועתר לבית הדין של המפלגה בטענה שהמקום השני אמור להיות משוריין עבורו. לאחר שבית הדין לא קיבל את עתירתו, ובעקבות המחלוקות הפנימיות שנתגלעו במפלגה לאחר הפריימריס והריצה המשותפת עם האיחוד הלאומי, הוצב גל במקום ה-22 ברשימה, השביעי והאחרון מבין נציגי המפלגה. בסמוך לבחירות הודיע גל על תמיכתו במפלגת הבית היהודי (אך לא התפטר רשמית מהרשימה). בבחירות עצמן זכה האיחוד הלאומי ב-4 מנדטים ואלדד נבחר לכנסת.
לקראת הבחירות לכנסת התשע עשרה (2013) פרשה התקווה מהאיחוד הלאומי יחד עם מיכאל בן-ארי וברוך מרזל שפרשו מארץ ישראל שלנו וחזרו לחזית יהודית לאומית, והם הקימו יחד את רשימת עוצמה לישראל. הרשימה המשותפת לא עברה את אחוז החסימה. לקראת הבחירות לכנסת העשרים (2015) לא חודשה השותפות והתקווה לא התמודדה בבחירות.
אידאולוגיה

במצע המפלגה נכללים העקרונות:
ארץ ישראל היא ביתו הלאומי של העם היהודי.
כינון חוקה שתבטיח את אופייה היהודי-ציוני של מדינת ישראל.
שלילת הקמה של ישות מדינית נוספת למדינת ישראל במקום כלשהו בארץ ישראל שממערב לירדן.
מיסוד שלטון ישראל בכל חבלי הארץ, כולל רמת הגולן.
"חידוש התנופה הציונית" ועידוד עלייה המונית.
מימוש הריבונות היהודית בהר הבית ומתן זכות תפילה ליהודים בהר.
התניית הזכות לבחור ולהיבחר לכנסת במילוי חובת שירות צבאי או שירות לאומי ובשבועת נאמנות לישראל כמדינה יהודית-דמוקרטית, מדינתו של העם היהודי.
שיפור הלכידות החברתית, חיזוק השכבות החלשות והקטנת הפערים החברתיים והכלכליים.
מיסוד מעמדה של העברית כשפה הרשמית היחידה במדינת ישראל תוך הענקת מעמד מוכר לשפות אחרות על פי חלקן באוכלוסייה.
מציאת פתרון אזורי לבעיית הפליטים הפלסטינים, בהסכמה בינלאומית רחבה, באמצעות יישובם מחדש של הפליטים במדינות ערב ומדינות קולטות הגירה.
שימור קרקעות ארץ ישראל עבור דור העתיד, עם הקפדה על איכות הסביבה ופיתוח מקורות חלופיים של מים ואנרגיה.
"ליברליזציה של המשק", חיסול המונופולים ועידוד היוזמה הפרטית והעסקית.
נציגי המפלגה בכנסת

| כנסת | חברי כנסת / מועמדים | הערות |
| --- | --- | --- |
| הכנסת ה-18 (2009) במסגרת האיחוד הלאומי | מנדט אחד: אריה אלדד | מועמדים בולטים שלא נבחרו לכנסת: רון בריימן (רשימת מועמדים מלאה, הכוללת את כלל מועמדי האיחוד הלאומי, ראו כאן). |
| מועמדי המפלגה לכנסת ה-19 (2013) במסגרת עוצמה לישראל | אריה אלדד, אריה קינג, עו"ד אלעד כהן, רון בריימן, דוד בנד, עתליה בן-מאיר |  רשימת כלל מועמדי עוצמה לישראל, ראו כאן  הרשימה לא עברה את אחוז החסימה |
הערות שוליים

↑  אריק בנדר, ח"כ אריה אלדד יעמוד בראש מפלגת התקווה, באתר nrg‏, 9 בדצמבר 2008
↑  עוזי ברוך, 'האיחוד הלאומי - מולדת' הוקמה מחדש, באתר ערוץ 7, 28 בדצמבר 2008
↑  יהואר גל עותר: שוריינתי למקום 2 במפלגת התקווה, באתר ערוץ 7, 25 בדצמבר 2008
↑  קובי נחשוני, מס' 22 באיחוד הלאומי: "הבית היהודי יותר טוב", באתר ynet, 4 בפברואר 2009
| רשימות שהתמודדו בבחירות לכנסת התשע עשרה |
| --- | --- | --- |
| מיוצגות בכנסת ה-18 | בל"ד • הבית היהודי • הליכוד - ישראל ביתנו • העבודה • חד"ש • יהדות התורה • מרצ-יחד • קדימה • רע"מ-תע"ל-מד"ע • ש"ס • האיחוד הלאומי |  |
| לא מיוצגות בכנסת ה-18 | אור • אחים אנחנו • ארץ חדשה • ברית עולם • דור • הירוקים • הישראלים • הפיראטים • חיים בכבוד • התקווה לשינוי • כולנו חברים נ נח • כח להשפיע - בהכוונת רבי אמנון יצחק • מורשת אבות • מפלגת כלכלה • מתקדמת ליברלית-דמוקרטית • עוצמה לישראל • עלה ירוק - הרשימה הליברלית • עם שלם • צדק חברתי • התנועה • דעם • יש עתיד |  |
הבחירות לכנסת התשע עשרה • מפלגות בישראל • הכנסת • פוליטיקה של ישראל
| --- | --- |
בקרת זהויות :  NLI: 987007307658405171  VIAF: 234834434   WorldCat (עם VIAF): 234834434
הרצל הלאלי

| --- | --- |

 לידה:  1951 (בן 73 בערך) נתניה, ישראל
 מדינה:  ישראל 
 השתייכות:   צבא הגנה לישראל
 תקופת הפעילות:  1970–1999 (כ־29 שנים)
 דרגה:    תת-אלוף
 תפקידים בשירות
 קצין הקשר של פיקוד המרכז  רמ"ח אג"ם במפקדת קצין קשר ואלקטרוניקה ראשי  ראש חטיבת המחשוב  קצין קשר אלקטרוניקה ומחשבים ראשי
 פעולות ומבצעים
   מלחמת יום הכיפורים   מלחמת לבנון הראשונה
 
הרצל הלאלי (נולד ב־1951) שירת כקצין קשר ראשי בצה"ל, בדרגת תת-אלוף.
ביוגרפיה

הרצל הלאלי נולד בשנת 1951 בנתניה, להורים שעלו מעיראק. גדל במעברת אור יהודה, ברמת גן ובפרדס כץ. למד בבית הספר המקצועי "מקס פיין" בתל אביב, במגמת טכנאות אלקטרוניקה. ב־1970 התגייס לצה"ל ושירת כטכנאי בית מלאכה קשר. בשנת 1972 סיים קורס קציני קשר. שירת כקצין קשר בגדוד 'ברק' של חטיבת גולני, ובתפקידו זה השתתף במבצע קלחת 4 בדרום לבנון. במלחמת יום הכיפורים שירת בחטיבה זו כסגן קצין קשר חטיבתי, ולחם בקרבות ברמת הגולן ובמובלעת הסורית.
שירת כמפקד צוות בקורס קציני קשר בבה"ד 7 ולאחר מכן כקצין קשר חטיבתי בחטיבה 188. למד הנדסת חשמל בטכניון ולאחר מכן שירת כקצין מטה במחלקת תכנון ארוך טווח במפקדת קצין קשר ואלקטרוניקה ראשי (מקשר"ר). במלחמת שלום הגליל היה קצין קשר במסוק הרמטכ"ל. בשנת 1983 עלה לדרגת סא"ל ומונה לקצין קשר באוגדה 162 שהייתה בתעסוקה מבצעית בלבנון. בשנת 1984 מונה לסגן מפקד קשר ואלקטרוניקה פיקודי (מקשא"פ) של פיקוד המרכז ובשנת 1986 מונה למפקד גדוד הקשר הפיקודי. בשנת 1987 עלה לדרגת אל"ם ומונה למקשא"פ מרכז, תפקיד אותו מילא באינתיפאדה הראשונה. שירת כמפקד מרכז התקשורת הנייחת הצבאית (גם בתקופת מלחמת המפרץ). למד במכללה לביטחון לאומי ולאחר מכן מונה לרמ"ח אג"ם במקשר"ר. בשנת 1994 קודם לדרגת תא"ל ומונה לראש חטיבת המחשוב, שאותה הקים, ואליה הועברו ממר"ם, יחידת אג"ם למחשב, בית הספר למקצועות המחשב ועוד.
בספטמבר 1996 מונה לקצין קשר אלקטרוניקה ומחשבים ראשי. בתקופה זו נדרש צה"ל, כמו יתר העולם, להתמודד עם "באג 2000". ביוני 1999 הוכפף החיל, על-פי החלטת הרמטכ"ל שאול מופז ובניגוד לעמדתו של הלאלי לאגף הטכנולוגיה והלוגיסטיקה, וחלק מתפקידיו הועברו לחטיבת תקשוב שהוקמה ובאגף המבצעים. הלאלי סיים את תפקידו זה ביולי 1999.
לאחר שחרורו מצה"ל מונה לסמנכ"ל לטכנולוגיות ופיתוח עסקי תקשורת בחברת דנקנר השקעות, ולאחר מכן סמנכ"ל בחברת תדיראן מערכות אלקטרוניות. ביוני 2004 מונה למנכ"ל תדיראן טלקום, ושימש בתפקיד זה עד מרץ 2007.
חבר הוועד המנהל של העמותה להנצחת חללי חיל הקשר והתקשוב.
בעל תואר ראשון בהנדסת חשמל מהטכניון בחיפה, ותואר שני במדעי המדינה מאוניברסיטת חיפה, בוגר קורס מח"טים והמכללה לביטחון לאומי.